stanford-oval/wikipedia huggingface dataset:
חידת בור
בור 6 חלקים > בור מלא

חידות בור שאין להן חללים פנימיים כשהן מורכבות מכונות בור מלא (Solid Burr). בחידות אלה יוצא החלק הראשון, או כמה חלקים יחד, בתזוזה אחת. עד לשנות השמונים, קיבלו חידות הבור המלא את מירב תשומת הלב וכל הפרסומים המקצועיים עד אז התייחסו לסוג זה בלבד.
ניתן להרכיב 119,979 חידות כאלה, עם 369 סוגי חלקים. להרכבת כל החידות יידרש סט של 485 חלקים, מפני שבחלק מהחידות נעשה שימוש בחלקים זהים.
בור 6 חלקים > סוגי החלקים

מטעמים אסתטיים, אך בעיקר מטעמים מעשיים, נהוג להתייחס לחלקים משני סוגים:
חלקים חריציים (Notchable) אשר להם חריצים שלמים וניתן לייצר אותם באמצעות מסור או כרסומת.
חלקים לא-חריציים (Non-notchable) אשר להם פינות פנימיות הניתנים לייצור רק באמצעות חריתה באזמל או על ידי הדבקה.
קיימים 59 חלקים חריציים, כולל המוט השלם ללא חריצים. מתוכם 25 חלקים יכולים לשמש להרכבת חידות בור מלא. מחלקים אלו, המכונים לעיתים "סט 25 החריציים", בתוספת 7 חלקים כפולים, ניתן להרכיב 314 חידות שונות.
חלקים אלו הם פופולריים מאוד וחברות רבות מייצרות ומוכרות סטים שלמים שלהם.
בור 6 חלקים > בור חלול

בכל חידות הבור המלא נדרשת תזוזה אחת בלבד כדי להוציא את החלק הראשון. לעומת זאת, בין החידות מסוג בור חלול (Holey Burr), שיש להן חללים פנימיים כשהן מורכבות, ישנן גם כאלה הדורשות לשם כך מספר תזוזות של חלקים.
מספר התזוזות הנדרשות להוצאת החלק הראשון נקרא הדרגה של הבור, כלומר כל חידות הבור המלא הם מדרגה 1. ככל שדרגת הבור גבוהה יותר, הוא קשה יותר לפתרון.
בשנות השבעים והשמונים ניסו מומחים למצוא חידות בעלות דרגה כמה שיותר גבוהה. בשנת 1979 מצא סטיוארט קופין האמריקאי בור בדרגה 3. בשנת 1985 מצא ביל קטלר בור בדרגה 5 ומעט אחר כך מצא פיליפ דובואיז הישראלי בור בדרגה 7.
בשנת 1990 השלים קטלר את החלק האחרון של מחקרו ומצא כי הדרגה הגבוהה ביותר של בור עם פתרון יחיד המורכב מחלקים חריציים היא 5, וקיימים 139 כאלה. הדרגה הגבוהה ביותר האפשרית עם יותר מפתרון אחד היא 12, כלומר נדרשות 12 הזזות לפני הוצאת החלק הראשון.
בור 3 חלקים

בור 3 חלקים הבנוי מחלקים "רגילים" (בדומה לבור 6 חלקים) אינו ניתן לפירוק והרכבה. למרות זאת, קיימות חידות בור 3 חלקים המורכבות מחלקים בצורות שונות. המוכר בהן מתואר בספרו של אדווין וויאט משנת 1928, שאחד מחלקיו מעוגל וניתן לסיבוב.
משפחות מוכרות של חידות בור > אלטקרוז

האלטקרוז (Altekruse) נקרא על שמו של ויליאם אלטקרוז אשר קיבל עליו פטנט בשנת 1890, למרות שמקור החידה הוא כנראה קדום יותר.
מקור השם אלטקרוז הוא אוסטרי-גרמני ומשמעותו "צלב ישן", מה שגרם לרבים לחשוב כי מדובר בשם עט, אך אדם בשם זה היגר לארצות הברית ב-1844 עם שלושת אחיו כדי להימנע מגיוס לצבא הפרוסי והוא כנראה בעל הפטנט.
האלטקרוז הקלאסי בנוי מ-12 חלקים זהים ופירוקו דורש תזוזה של שני חצאי החידה לכיוונים מנוגדים. עם שני חלקים זהים נוספים ניתן להרכיב את החידה בצורה נוספת.
על פי עקרון דומה, ניתן ליצור חידות נוספות ממשפחת האלטקרוז, עם 6, 24, 36 חלקים, וכן הלאה. למרות גודלן, חידות אלו אינן קשות מאוד להרכבה אך דורשות סבלנות ומיומנות מוטורית.
משפחות מוכרות של חידות בור > צ'אק

הצ'אק הומצא על ידי אדוארד נלסון אשר קיבל עליו פטנט בשנת 1879. דגם זה שוכלל ושופר על ידי רון קוק מחברת Pentangle הבריטית אשר הוסיף דגמים נוספים.
הצ'אק בנוי בעיקר ממוטות באורכים שונים החתוכים לצורת האות "כ" ומעט חלקים בעלי חריץ נוסף הנקראים "חלקי מפתח". כדי ליצור חידות צ'אק גדולות יותר (אשר מכונות על יד קוק "אבא-צ'אק", "סבא-צ'אק" ו"סבא-רבא-צ'אק") יש צורך להוסיף חלקים ארוכים יותר.
ניתן להסתכל על הצ'אק גם כהרחבה של חידת "בור 6 חלקים" קלאסית, בעלת חלקים פשוטים. חידה כזו מכונה "תינוק-צ'אק" והיא קלה מאוד לפתרון.
עם חלקים של חידות צ'אק באורכים שונים ניתן גם להרכיב צורות שונות שאינן סימטריות, על פי עקרון ההרכבה של החידה המקורית.
משפחות מוכרות של חידות בור > פגודה

מקורה של הפגודה, המכונה גם "קריסטל יפני", אינו ידוע. החידה מוזכרת בספרו של וויאט משנת 1928.
החידות בסדרת הפאגודה הן למעשה הרחבה של חידת "בור 3 חלקים" (פאגודה בגודל 1), אך הן ניתנות לפירוק והרכבה ללא סיבוב של אחד החלקים. פאגודה בגודל 2 מורכבת מ-9 חלקים והגדולות יותר מ-19, 33, 51 וכן הלאה. פאגודה בגודל  n מורכבת מ-  2n+1 חלקים.
בור אלכסוני

למרות שרובן של חידות הבור מורכבות ממוטות בעלי חריצים ריבועיים, קיימות גם חידות שהחריצים בהן אלכסוניים. בבור אלכסוני, המוטות ריבועיים והחריצים הם בצורת V ובזווית של 45° מפאות המוט.
חידות אלו מכונות לעיתים "כוכב" מפני שנהוג לחתוך, לשם האסתטיקה, את הקצוות של המוטות גם כן בזווית של 45°, מה שנותן לחידה המורכבת מראה המזכיר כוכב או מגן דוד.
ראו גם

חידות חיתוך והרכבה
לקריאה נוספת

Coffin, Stewart T., 2007, Geometric Puzzle Design, Wellsley, K. Peters ISBN 1568813120
Wyatt, Edwin Mather, 1981, Puzzles in Wood. Milwaukee, Wisc: Bruce Publishing Co. ISBN 0918036097
הערות שוליים

1 2 3  Wyatt, Edwin Mather, Puzzles in Wood, Milwaukee, The Bbuce Publishing Company, 1928. (New Edition: ISBN 1565233484)
↑  Slocum, Jerry, New Findings on the History of the Six Piece Burr, Slocum Puzzle Foundation.
↑  Slocum, Jerry and Dieter Gebbardt, Puzzles from Catel's Cabinet and Bestelmeier's Magazine, 1785 to 1823, Slocum Puzzle Foundation, 1997.
↑  Wei Zhang and Peter Rasmussen, Chinese Puzzles: Games for the Hands and Mind, Art Media Resources, 2008. ISBN 1588861015(פרק על בור באתר הספר)
↑  פטנט מספר 1225760 של אוסקר בראון, באתר משרד הפטנטים האמריקאי
↑  Gardner, Martin. "Mathematical Games", Scientific American. January 1978, pp. 14-26
1 2  Cutler, William H. "The Six-Piece Burr", Journal of Recreational Mathematics. Vol 10(4), 1977-78, pp. 241-250
1 2  אנליזה ממוחשבת של כל חידות בור ב-6 חלקים משנת 1994 באתר של ביל קטלר
↑  Hoffmann, Professor, "Puzzles old and new", London, Frederick Warne and Co., 1893, Chapter III, No. XXXVI. (זמין להורדה בארכיון האינטרנט)
1 2  Coffin, Stewart. Puzzle Craft, 1992, p.34
↑  Dewdney, A. K. "Computer Recreations", Scientific American, Vol 253, Issue 4, Oct. 1985, pp. 16-27
↑  בור 3 חלקים באתר חידות הבור של IBM
↑  פטנט מספר 430502 של ויליאם אלטקרוז, באתר משרד הפטנטים האמריקאי
↑  The Altekruse Puzzle from Coffin, Stewart T., The Puzzling World of Polyhedral Dissections
↑  פטנט מספר 588705 של אדוארד נלסון, באתר משרד הפטנטים האמריקאי
↑  דף חידות צ'אק באתר של Pentangle
בור 6 חלקים כשהוא מורכב

חידת ה"אגוז" המופיעה בספרו של הופמן מ-1893 מסוג בור מלא.
"בור 305", הנקרא כך בגלל מיקומו בטבלאות המחקר של קטלר. נמצא כי הוא ה"מעניין" ביותר מבין 314 חידות הבור המלא מחלקים חריציים, מפני שהוא היחיד שאינו מכיל חלקים כפולים או סימטריים ושיש לו פתרון יחיד שאינו זוג חלקים הנשלפים בקלות.
מימין לשמאל: חלק חריצי, חלק לא-חריצי וחלק שהוא חריצי אך לא ניתן להשתמש בו עם חלקים חריציים אחרים ליצירת בור מלא
"הבור המבלבל של ביל" (Bill's Buffling Burr) מדרגה 5, של קטלר
בור בדרגה 7 של היוצר והמתכנן הישראלי פיליפ דובואיז (Philippe Dubois), אשר ייצר ומכר חידות תחת השם "משחקי גבי"
בור 3 חלקים
חידת אלטקרוז
חידת צ'אק
חלקים אופייניים של צ'אק: חלק בצורת האות "כ" וחלק מפתח
חידת פאגודה בגודל 5 המורכבת מ-51 חלקים (ייצור: פיליפ דובואיז)
בור אלכסוני - חידת סטאר ענק (ייצור: משחקי גאיה)
יום הגרזנים

חברי מפלגת ה-NSB ונשים שניהלו יחסים עם הנאצים מושפלים על ידי לוחמי המחתרת ההולנדית
יום הגרזנים (בהולנדית: bijltjesdag) הוא ביטוי הולנדי שמשמעותו חופפת במידה רבה את הביטוי המקראי "יום נקם ושילם", וכיום הוא משמש בעיקר לציון מסע הנקם הספונטני שערכו ההולנדים במשתפי הפעולה עם הנאצים, מיד לאחר תום מלחמת העולם השנייה.
במהלך מלחמת העולם השנייה כבשו הגרמנים את הולנד. הולנדים רבים ששו לשתף פעולה עם הכובש הגרמני, והזדהו עם תפיסת העולם שלו בדבר עליונות הגזע הארי. המפלגה הנאצית ההולנדית, ה-NSB, שילשה את מספר חבריה במהלך השנה הראשונה לכיבוש. הולנדים לא מעטים הצטרפו ליחידת המתנדבים של האס.אס. (ה"נורדלאנד") ולחמו שכם אל שכם עם הגרמנים בחזית המזרחית.
במהלך הכיבוש התפתחה בחברה ההולנדית איבה עזה כלפי משתפי הפעולה, ולאחר תום המלחמה פרצו רגשות אלו בדמות מעשי נקם. חברים במפלגת ה-NSB, וכן מלשינים ובוגדים, הוכו או נכלאו במבנים ריקים. כך למשל בחרונינגן נכלאו משתפי פעולה במבנה ציבורי ליד שוק הדגים, ומדי יום הוצאו לשוק והוכו. נשים וילדות שנודעו (או נחשדו) בניהול יחסים אינטימיים עם גרמנים נתפסו ושער ראשן גולח. מספר ההולנדים שסבלו מפעולות אלו מוערך בכ-100,000, בהם כאלו שהחשדות כלפיהם לא היו מבוססים.
על מנת למנוע את התפשטות עשיית הדין העצמית הקימו השלטונות ההולנדיים בתי דין מיוחדים שמטרתם הייתה לשפוט את משתפי הפעולה. כ-40 הולנדים נידונו למוות על ידי בתי דין אלו, ורבים אחרים נידונו לעונשי מאסר.
ראו גם

הנוקמים
טקס פרסי האקדמיה הבריטית לקולנוע ה-20

| --- | --- |
 תאריך:  1967 
 מיקום:  לונדון 
 המועמדים והזוכים הבולטים
 הסרט הטוב ביותר:  מי מפחד מווירג'יניה וולף?
 →19 21←
 
טקס פרסי האקדמיה הבריטית לקולנוע ה-20 שמעניקה האקדמיה הבריטית לאמנויות הקולנוע והטלוויזיה, נערך בשנת 1967, בו הוענקו פרסים לסרטים הטובים ביותר של שנת 1966.
הערות שוליים

↑  "BAFTA Home Page". www.bafta.org (באנגלית). נבדק ב-2017-03-20.
| פרס באפט"א לקולנוע |
| --- | --- | --- |
| פרסים עכשוויים | שחקן • שחקנית • סרט אנימציה • סרט בריטי • ליהוק • צילום • עיצוב תלבושות • בכורה לתסריטאי, במאי או מפיק בריטי מצטיין • במאי • סרט תיעודי • עריכה • הסרט הטוב ביותר • סרט שאינו בשפה האנגלית • איפור ועיצוב שיער • מוזיקה • עיצוב הפקה • כוכב עולה • תסריט מעובד • תסריט מקורי • סרט אנימציה קצר • סרט קצר • סאונד • שחקן משנה • שחקנית משנה • אפקטים חזותיים |  |
| פרסים מיוחדים | פרס עמית באפט"א • תרומה מצטיינת לקולנוע • פרס מיוחד |  |
| פרסי עבר | פרס השחקן המבטיח • התסריט • התסריט הבריטי • השחקן הבריטי • השחקן הזר הטוב ביותר • השחקנית הבריטית • השחקנית הזרה |  |
| טקסים | 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020/21 • 2021 • 2022 • 2023 |  |
רוד סטייגר, זוכה פרס השחקן הזר הטוב ביותר
ז'אן מורו, זוכת פרס השחקנית הזרה הטובה ביותר
ריצ'רד ברטון, זוכה פרס השחקן הבריטי הטוב ביותר
אליזבת טיילור, זוכת פרס השחקנית הבריטית הטובה ביותר
טמרין שחור-אדרת

| טמרין שחור-אדרת |
| --- | --- |
 טמרין שחור-אדרת
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: קופים רחבי אף
משפחה:: מרמוסטיים
סוג:: טמרין גב-אוכף
מין:: טמרין שחור-אדרת
שם מדעי
 Leontocebus nigricollis ‏שפיקס, 1823
תחום תפוצה


טמרין שחור-אדרת (שם מדעי: Leontocebus nigricollis) הוא מין של פרימט מסוג טמרין גב-אוכף. תפוצתו במזרח אקוודור, דרום קולומביה וצפון פרו וכמו שאר הטמרינים הוא שוכן עצים ופעיל יום.
מיון לתת-מינים

טמרין אדום ושחור-אדרת (L. n. nigricollis) - מדרום לנהר הפוטומיו ומצפון לנהר נאפו לכל אורך פרו (מהגבול עם ברזיל ועד אקוודור).
טמרין שחור-אדרת הרננדזי (L. n. hernandezi) - בקולומביה בין היובל קקאטה של נהר ז'פורה לנהר הפוטומיו.
בנוסף יש חוקרים המשייכים את המין טמרין גראל כתת-מין שלישי.
מאפיינים

שני תת-המינים חיים ביערות גשם טרופיים עד לגובה 1,000 מטר מעל לפני הים. הטמרין נמצא לרוב בגובה על העצים בגבוהים שבין 4 ל-10 מטר מפני הקרקע. הם חיים בלהקות של בין 4 ל-12 פרטים בשטח של בין 300 ל-500 דונם. צפיפות המין בין 10 לבין 13 פרטים לקמ"ר.
קדמת גופו שחור. גבו והחלק התחתון של הגוף אדמדם. הזנב שחור מלבד החלק התחתון שבצבע אדום. אזור הפה לבן עם מעט שערות שחורות. לתת המין טמרין אדום ושחור-אדרת, הגב בצבע אדום.
אורך הגוף 22 ס"מ
אורך הזנב 36 ס"מ
משקל 470 גרם
כל קבוצה מכילה נקבה וזכר שליטים ורק הם מתרבים. משך ההיריון 140 ימים שלאחריה נולדים תאומים לא זהים. במין זה הלידות מתרחשות כל השנה כאשר ההפרש בין הלידות הוא 8.5 חודשים בממוצע. חודשיים לאחר הלידה, הגורים מתחילים לאכול אוכל רך והם מגיעים לבגרות מינית לאחר 14 חודשים. טמרין זה חי 14 שנה בשבי.
טמרין זה כמו שאר מיני הטמרין אוכל חרקים (בעיקר חרגולים ותיקנים), פירות ותפליטי עצים. לטמרין זה מספר טורפים בעיקר מיני נחשים, לטאות גדולות וחתולים.
אוכלוסיית מין זה נמצאת בירידה כאשר הירידה העיקרית נגרמת כתוצאה של ציד של תת-המין טמרין אדום ושחור-אדרת המשמש בניסויים בתעשיית הביורפואה.
הערות שוליים

↑  טמרין שחור-אדרת באתר הרשימה האדומה של IUCN
↑  טמרין שחור-אדרת, באתר הרשימה האדומה של IUCN
↑  מתוך האתר של המוזאון הזואולוגי של אוניברסיטת מישיגן
יום הידידות

יום הידידות (באנגלית: Friendship Day) הוא יום שנועד על מנת לחגוג חברויות. היום נחוג בכמה מדינות בדרום אמריקה במשך שנים רבות, במיוחד בפרגוואי, שבה הוצע ב-1958 יום החברות העולמי הראשון - יום החברות הבינלאומי.
חג זה נוצר על ידי חברת כרטיסי הברכה Hallmark ב-1919.
רקע

מאתרים ברשתות חברתיות עולה שההתעניינות בחג גדלה עם התפשטות האינטרנט, במיוחד בהודו, בנגלדש, ומלזיה. התקשורת הדיגיטלית כגון האינטרנט והטלפונים הניידים מסייעים בהפצת המנהג, שכן כיום קל יותר לשלוח ברכה המונית לחברים מאשר קודם.
האנשים המקיימים את החג בדרום אסיה מייחסים את המסורת של הקדשת יום לכבוד החברים שמקורה בארצות הברית ב-1935, אבל זה למעשה התחיל מ-1919.
יום החברות נועד להזכיר לחברים את קשרי החברות על ידי שליחת כרטיסי ברכה. מטרתו לעודד את היחסים הקרובים בין אנשים, יחסים של אהדה, נתינה, עזרה ואכפתיות, כדי להפוך את כדור הארץ למקום טוב יותר.
חגיגות יום החברות מתרחשות בתאריכים שונים בארצות שונות. יום החברות העולמי הראשון הוצע ב-30 ביולי 1958, על ידי "מסע הידידות העולמי" (World Friendship Crusade) ששידלו את האו"ם במשך שנים רבות להכיר ב-30 ביולי כיום החברות העולמי ובסופו של דבר ב-20 במאי, החליטה האספה הכללית של האו"ם לקבוע את 30 ביולי כיום החברות הבינלאומי ולעודד את כל המדינות החברות באו"ם לקיים את יום החברות הבינלאומי בהתאם לתרבות ולמנהגים של הקהילות המקומיות, הלאומיות והאזוריות, לרבות באמצעות חינוך ופעילות ציבורית. עם זאת, כמה מדינות, כולל הודו, ממשיכות לחגוג את יום החברות ביום הראשון של חודש אוגוסט. ובאוברלין, אוהיו, יום החברות נחגג ב-8 באפריל.
לכבוד יום החברות ב-1998, קופי אנאן, מזכ"ל האו"ם, מינה את פו-הדוב כשגריר יום החברות העולמי באו"ם. האירוע נערך בחסות מחלקת המידע של דיסני בארצות הברית, ושיתוף פעולה עם קאתי לי גיפורד.
הערות שוליים

↑  http://www.printime.co.il/יום-החברות.html
↑  Cruzada Mundial de la Amistad, cruzadamundialdelaamistad.blogspot.co.il
טורסטן גוטשואו

טורסטן גוטשואו (בגרמנית: Torsten Gütschow, נולד ב-28 ביולי 1962) הוא כדורגלן עבר גרמני ששיחק לאורך רוב שלבי הקריירה בדינמו דרזדן. גוטשואו הוכתר שלוש פעמים כמלך השערים של ליגת העל המזרח גרמנית, והיה האחרון לזכות בתואר זה ובתואר כדורגלן השנה בגרמניה המזרחית, לפני פירוק הליגה ואיחוד גרמניה.
קריירת מועדונים

גוטשואו, יליד גרליץ שבגרמניה המזרחית, החל לשחק בנוער של דינמו דרזדן בשנת 1976, ובשנת 1980, כאשר היה בן 18, החל לשחק בקבוצה הבוגרת. גוטשואו הפך לשחקן הרכב קבוע החל מעונת 1981/82, בה זכה בגביע המזרח גרמני בפעם הראשונה. בעונת 1983/84 זכה גוטשואו שוב בגביע המזרח גרמני, והגן על התואר בעונת 1984/85, בה הבקיע 17 שערי ליגה, והפך לאחד החלוצים הפוריים ביותר בליגת העל המזרח גרמנית. בשתי העונות הבאות סבל מפציעות ארוכות ומיעט מאוד לשחק. בעונת 1987/88 חזר גוטשואו לכושרו, ושיתף פעולה בחוד של דינמו דרזדן עם אולף קירסטן. בעונת 1988/89 זכה גוטשואו באליפות הראשונה שלו עם דינמו דרזדן, שקטעה רצף של עשר אליפויות רצופות של דינמו ברלין. באותה עונה, הוכתר בפעם הראשונה מתוך שלוש ברצף כמלך השערים של ליגת העל המזרח גרמנית, עם 17 הבקעות, וזכה בתואר זה גם בגביע אופ"א, שם הבקיע שש פעמים. בעונת 1989/90 זכה גוטשואו עם דינמו דרזדן בדאבל, והוכתר שוב כמלך השערים, עם 18 הבקעות. בעונת 1990/91, סיים גוטשואו עם דינמו דרזדן במקום השני, לאחר האלופה הנזה רוסטוק, הוכתר שוב כמלך השערים עם 20 הבקעות, ונבחר ככדורגלן השנה בגרמניה המזרחית. זו הייתה הפעם האחרונה שהוענק תואר זה, שכן בעונת 1991/92, לאחר איחוד גרמניה (המאה ה-20), החלה דינמו דרזדן לשחק בליגת הבונדסליגה. בעונה זו, גוטשואו הבקיע עשרה שערי ליגה, והקבוצה סיימה במקום ה-14 בבונדסליגה.
את עונת 1992/93 החל גוטשואו בדינמו דרזדן והבקיע שני שערים בשמונה הופעות, אך בפגרת החורף של עונה זו, עזב את הקבוצה לאחר 12 עונות וחצי בבוגרים, בהן הבקיע 116 שערי ליגה ב-247 הופעות, וחתם בגלאטסראיי הטורקית, שם חבר למאמן הגרמני קרל היינץ פלדקאמפ ולכדורגלנים הגרמנים פאלקו גץ וריינהארד שטומפף. גוטשואו שיחק חצי עונה בלבד בגלאטסראיי, וזכה עמה בדאבל, כשהוא מבקיע עשרה שערי ליגה. בתום עונה זו, חזר גוטשואו לגרמניה, וחתם בקארל צייס יינה, ששיחקה אז בליגת הבונדסליגה השנייה. גוטשואו ערך באותה עונה תשע הופעות בלבד, ולא הבקיע, ואף נשר עם הקבוצה לליגות האזוריות. בעונת 1994/95 שיחק גוטשואו בהנובר 96, אף היא מהבונדסליגה השנייה, והבקיע בעונה זו 16 שערי ליגה. הנובר סיימה את העונה במקום ה-12. בעונת 1995/96 שיחק גוטשואו בקמניצר, והבקיע 15 שערי ליגה, אך הקבוצה ירדה ליגה בתום העונה, וגוטשואו חזר בתום עונה זו לדינמו דרזדן. גוטשואו שיחק שלוש עונות נוספות בדינמו דרזדן, ששיחקה אז בליגה האזורית, שהייתה השלישית בהיררכיית הליגות בגרמניה. גוטשואו לא הצליח לחזור עם דינמו דרזדן לליגות הבכירות, אך הבקיע 33 שערים ב-82 הופעות. בתום עונת 1998/99 פרש ממשחק פעיל.
קריירה בינלאומית

על אף הצלחתו בדינמו דרזדן, גוטשואו ערך שלוש הופעות בלבד במדי נבחרת גרמניה המזרחית. שתי ההופעות הראשונות היו במשחקי ידידות מול נבחרת יוון בשנת 1984. בשתיהן הבקיע שער אחד. הופעתו הבאה והאחרונה של גוטשואו במדי נבחרת גרמניה המזרחית הייתה בשנת 1989, בתיקו 1-1 במשחק ידידות מול נבחרת פינלנד. עם זאת, גוטשואו צבר הופעות רבות במדי נבחרות גרמניה המזרחית הצעירות, וערך שלוש הופעות עם הנבחרת האולימפית של גרמניה המזרחית.
קריירת אימון

לאחר פרישתו, גוטשואו עבד בקבוצת המילואים של בוכום, ובעונת 2003/04 אימן את פ.צ. אוברנוילנד. בשנת 2006 החל לאמן את TUS היסלינגן, עמה העפיל לליגה השלישית, ונשאר במועדון עד לשנת 2013, כאשר הקבוצה הושעתה מהליגה בגין חובות כספיים. בשנת 2014 אימן את TSG נויסטרליץ מהליגה השלישית אף היא.
עבודתו עבור השטאזי

על גוטשואו נכפה לעבוד כמלשין בשכר עבור השטאזי, המשטרה החשאית של גרמניה המזרחית. גוטשואו נתפס בעוון נהיגה בשכרות, והוצע לו על ידי השטאזי להיות משוחרר על תנאי, בתמורה לאספקת מידע על חשודים בחוסר נאמנות למשטר בגרמניה המזרחית. גוטשואו התוודה על כך מיד בפני חבריו בדינמו דרזדן, והבטיח כי לא ימסור אודותיהם כל מידע שלילי.
תארים

עם דינמו דרזדן:
אליפות ליגת העל המזרח גרמנית (2): 1988/89, 1989/90
הגביע המזרח-גרמני (4): 1981/82, 1983/84, 1984/85, 1989/90
עם גלאטסראיי:
אליפות ליגת העל הטורקית: 1992/93
הגביע הטורקי: 1992/93
תארים אישיים:
כדורגלן השנה בגרמניה המזרחית (1): 1991
מלך השערים של ליגת העל המזרח גרמנית (3): 1988/89, 1989/90, 1990/91
מלך השערים של גביע אופ"א: 1988/89
יום הטבעונות העולמי

דוכן "מיטאאוט" שבו מחלקים לעוברים ושבים טעימות מאוכל טבעוני ועלוני הסברה, הפארק הלאומי, רמת גן, 2014
יום הטבעונות העולמי (באנגלית: World Vegan Day) חל ב-1 בנובמבר, והוא מצוין ברחבי העולם בהתכנסויות, פיקניקים ואירועי ספורט, לצד פעילות למען בעלי החיים, בריאות האדם ושמירת כדור הארץ. יום זה מסיים חודש של מודעות שמתחיל ביום הצמחונות העולמי שחל ב-1 באוקטובר.
יום הטבעונות העולמי הוכרז ב-1994 על ידי האגודה הטבעונית הבריטית. תחילה הוצע לציין את היום ב-2 בספטמבר שהוא יום הולדתו של דונלד ווטסון מייסד האגודה, אך ווטסון סרב, ובמקום זה הוכרז על ה-1 בנובמבר, שהוא סמוך לתאריך ייסודה של האגודה. יום זה ציין גם 50 שנה לקיומה, וב-2014 ציין יום זה 70 שנה לטביעת המונח האנגלי "Vegan" - טבעוני. לואיס וואליס, נשיאת האגודה אמרה שאהבה את התאריך שנבחר גם משום שהוא מתלכד עם ליל כל הקדושים ועם יום המתים שנחגג במקסיקו ומדינות אחרות, שהם אירועים שמבשרים טובות.
במדינת ישראל מציינים את יום הטבעונות בבילויים במסעדות או בפיקניקים ובאירועי ספורט, פעילים מקימים דוכני "מיטאאוט" (meatout) שבהם הם מגישים לעוברים ושבים דוגמאות של אוכל טבעוני מסוגים שונים, ומסעדות טבעוניות מקיימות ביום הזה מבצעים מיוחדים.
בבריטניה היום נחגג באוסף אירועים כמו תחרות כדורגל טבעונית, הרצאות, תצוגות של מוצרים טבעוניים מוכרים וגם חדשים, ופתיחה של יוזמות אקטיביזם חדשות.
בגרמניה מציינים את היום בערים שונות על ידי דוכנים, חלוקת טעימות טבעוניות, הסברה, ואירועים חברתיים.
דוכן הסברה וטעימות לכבוד יום הטבעונות העולמי בקרלסרוהה גרמניה, 2015
בבוסטון שבארצות הברית מתקיים ביום הזה מדי שנה פסטיבל אוכל טבעוני בהשתתפות אלפי אנשים, ובו יצרנים מוכרים את המוצרים שלהם ומחלקים דוגמאות.
בחצי הכדור הדרומי, במלבורן אוסטרליה, נחגג יום הטבעונות העולמית מאז 2003 בשלל אירועים. באינברקרגיל בניו זילנד קבוצות טבעונים מפרסמות פוסטרים ברחובות ומחלקות מוצרים טבעוניים ובין היתר טופו לקצבים, ומקיימת פיקניקים המוניים. באורוגוואי פעילים מחלקים טעימות וחומרי הסברה.
ראו גם

טבעונות
זכויות בעלי חיים
צמחונות
האגודה הטבעונית
דונלד ווטסון
הערות שוליים

↑  לואיס וואליס, נשיאת האגודה הטבעונית הבריטית, על בחירת התאריך ליום הטבעונות העולמי
↑  יעל לאור‏, פותחים שבוע: יום הטבעונות הבינלאומי, באתר וואלה, 1 בנובמבר 2015
↑  אירועי יום הטבעונות העולמי של האגודה הטבעונית בבריטניה
↑  אירועי יום הטבעונות העולמי בגרמניה
↑  פסטיבל אוכל טבעוני ביום הטבעונות העולמי בבוסטון, ארצות הברית
↑  רשימת האירועים ביום הטבעונות העולמי במלבורן
↑  יום הטבעונות העולמי באינברקרגיל, ניו זילנד
↑  ציון יום הטבעונות העולמי באורוגוואי
ערך זה הוא קצרמרבנושא מזון. אתם מוזמנים לתרום לוויקיפדיה ו.
טקס פרסי האקדמיה הבריטית לקולנוע ה-2

| --- | --- |
 תאריך:  29 במאי 1949 
 מיקום:  אודאון כיכר לסטר 
 המועמדים והזוכים הבולטים
 הסרט הטוב ביותר:  המלט
 →1 3←
 
טקס פרסי האקדמיה הבריטית לקולנוע ה-2 שמעניקה האקדמיה הבריטית לאמנויות הקולנוע והטלוויזיה, נערך ב-29 במאי 1949, בו הוענקו פרסים לסרטים הטובים ביותר של 1948. בטקס זה הוענקו שלושה פרסים חדשים לסרט הדוקומנטרי הטוב ביותר, פרס מיוחד לסרט קולנוע, ופרס האומות המאוחדות. הסרטים הבריטיים "The Fallen Idol" ו"המלט" זכו בפרסי הסרט הבריטי הטוב ביותר והסרט הטוב ביותר מכל מקור בהתאמה.
זוכים ומועמדים

הסרטים הבריטיים "The Fallen Idol" ו"המלט" זכו בפרסי הסרט הבריטי הטוב ביותר והסרט הטוב ביותר מכל מקור בהתאמה, והיו מועמדים בשתי הקטגוריות. הסרט "סיפור לואיזיאנה" זכה בפרס הסרט הדוקומנטרי הטוב ביותר.
| הסרט הבריטי הטוב ביותר | הסרט הטוב ביותר מכל מקור |
| --- | --- |
 The Fallen Idol המלט  אוליבר טוויסט  Once a Jolly Swagman  נעליים אדומות  Scott of the Antarctic  The Small Voice:  המלט אש צולבת  The Fallen Idol  הליכה בעננים  Monsieur Vincent  עיר עירומה  פייסה (Paisà)
הסרט הדוקומנטרי הטוב ביותר: פרס מיוחד לסרט קולנוע
 סיפור לואיזיאנה Farrebique  Is Everybody Listening?  Shadow of the Ruhr  Those Blasted Kids  Three Dawns to Sydney:  Atomic Physics Bear that Got a Peacock's Tail  The Cat Concerto  Divided World  Gandhi's Funeral (Paramount British Newsreel)  Norman McLaren Abstract Reel  Rubens  Your Children's Sleep
זוכים ומועמדים > פרס האומות המאוחדות

הוענק לסרט הטוב ביותר המבטא אחד או יותר מעקרונות האומות המאוחדות.
Atomic Physics.
Hungry Minds.
The Winslow Boy.
הערות שוליים

↑  "IMDb - BAFTA Awards (1949)". The Internet Movie Database. נבדק ב-26 בנובמבר 2011. {{cite web}}:  (עזרה)
↑  "The BAFTA Site - Awards Database". British Academy of Film and Television Arts (BAFTA). נבדק ב-26 בנובמבר 2011. {{cite web}}:  (עזרה)
| פרס באפט"א לקולנוע |
| --- | --- | --- |
| פרסים עכשוויים | שחקן • שחקנית • סרט אנימציה • סרט בריטי • ליהוק • צילום • עיצוב תלבושות • בכורה לתסריטאי, במאי או מפיק בריטי מצטיין • במאי • סרט תיעודי • עריכה • הסרט הטוב ביותר • סרט שאינו בשפה האנגלית • איפור ועיצוב שיער • מוזיקה • עיצוב הפקה • כוכב עולה • תסריט מעובד • תסריט מקורי • סרט אנימציה קצר • סרט קצר • סאונד • שחקן משנה • שחקנית משנה • אפקטים חזותיים |  |
| פרסים מיוחדים | פרס עמית באפט"א • תרומה מצטיינת לקולנוע • פרס מיוחד |  |
| פרסי עבר | פרס השחקן המבטיח • התסריט • התסריט הבריטי • השחקן הבריטי • השחקן הזר הטוב ביותר • השחקנית הבריטית • השחקנית הזרה |  |
| טקסים | 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020/21 • 2021 • 2022 • 2023 |  |
יום הדודים הגאים

| --- | --- |
 שמות נוספים:  יום הדודים ההומוסקסואלים
 סוג:  מועדים בינלאומיים 
 מועד
 תאריך:  ביום ראשון השני בחודש אוגוסט
 
יום הדודים הגאים או יום הדודים ההומוסקסואלים הוא מועד בינלאומי המצוין כל שנה ביום ראשון השני בחודש אוגוסט. מועד זה נחגג לראשונה בארצות הברית בקנה מידה רחב ביום ראשון 14 באוגוסט 2016.
אנשים חוגגים את מועד זה על ידי פרסום תמונות של אנשים גאים עם אחיינים ואחייניות באמצעות ההאשטאג #GunclesDay, #GayUnclesDay או #NationalGunclesDay.‏
היום מדגיש את הגיוון (אנ') של הדודים הגאים המטפלים באחיינים, אחייניות וקרובי משפחה אחרים, את ההגדרה מה המשמעות של להיות 'משפחה', ואת ההשלמה ההולכת וגוברת עם תפקידם בחברה של ימינו.
יום הדודים הגאים התחיל כקמפיין האשטאג של המדיה החברתית #GayUnclesDay באוגוסט 2016. הרעיון הגיע ממשתמש פייסבוק מפלורידה, סי. ג'יי. הטיר.
היום נתמך על ידי מפורסמים כמו אנדרסון קופר וסיימון דאן (אנ'), ומגזינים להט"בים כמו Attitude‏ ואדבוקט.